Иджыри зы сабий сад
Зи школ кIуэгъуэ нэмысахэм я Iуэхур егъэфIэкIуэным теухуауэ КъБР-м и Правительствэмрэ Урысейм Егъэджэныгъэмрэ щIэныгъэмкIэ и министерствэмрэ зэращIылIа зэгурыIуэныгъэм ипкъ иткIэ ди республикэм къыхуаутIыпща сом мелуан 24-м къыхэкIа ахъшэкIэ илъэсыщIэм ирихьэлIэу Бабугент къуажэм щаухуа гъэсапIэм сабий 40 щаIыгъынущ. Лэжьыгъэхэр зыхуей хуэзэу, къыхуагъэува пIалъэми фIэмыкIыу кърихьэлIащ «Шэрэдж-1» ухуакIуэ компаниер.
Шэрэдж район администрацэм и пресс-IуэхущIапIэм щыгъуазэ дызэрищIамкIэ, 2014 гъэм иджыри зы сабий сад Жэмтхьэлэ къуажэм щаухуэну я мурадщ.
Шэрэдж Дисэ.
